రాచరికం (2025 సినిమా)

రాచరికం 2025లో విడుదలైన తెలుగు సినిమా. చిల్ బ్రోస్ ఎంట‌ర్‌టైన్‌మెంట్స్ బ్యానర్‌పై ఈశ్వర్ నిర్మించిన ఈ సినిమాకు సురేశ్ లంకలపల్లి దర్శకత్వం వహించాడు. వరుణ్ సందేశ్, అప్సరా రాణి, విజయ్ శంకర్ ప్రధాన పాత్రల్లో నటించిన ఈ సినిమా ట్రైలర్‌ను జనవరి 8న విడుదల చేసి, సినిమాను జనవరి 31న ప్రపంచవ్యాప్తంగా విడుదల చేశారు.
కథ
రాయలసీమలోని రాచకొండలో సాధారణ ఎమ్మెల్యేగా తన ప్రయాణం ప్రారంభించిన రాజారెడ్డి (శ్రీకాంత్ అయ్యంగార్) పాతికేళ్లలో ముఖ్యమంత్రి సీటుకు బలమైన అభ్యర్థిగా ఎదుగుతాడు. రాజారెడ్డికి ఇద్దరు పిల్లలు భార్గవి రెడ్డి (అప్సరా రాణి), వివేక్ రెడ్డి (వరుణ్ సందేశ్) ఉన్నారు.  అదే ప్రాంతానికి చెందిన శివ (విజయ్ శంకర్) 'మన శక్తి'  పార్టీకి యువ నాయకుడిగా ఉంటాడు. శివ, భార్గవి రెడ్డి ఇద్దరూ ప్రేమించుకుంటారు. ఈ విషయం తెలిసిన తన కూతురు భార్గవిని రాజిరెడ్డి బైరెడ్డి (విజయ్ రామరాజు)కి ఇచ్చి పెళ్లి చేస్తాడు. ఆ తరువాత వీరిద్దరి ప్రేమ రాజకీయాలపై ప్రభావం చూపుతుందా? ఆ ప్రేమ ఈ అన్నా చెల్లెళ్ల మధ్య ఎలాంటి పరిస్థితులు తీసుకొచ్చింది? అనేదే మిగతా సినిమా కథ.

నటీనటులు
 వరుణ్ సందేశ్
 అప్సరా రాణి
 విజయ్ శంకర్
 హైపర్ ఆది
 రంగస్థలం మహేష్
 విజయ రామరాజు
 శ్రీకాంత్ అయ్యంగార్
 మహబూబ్ బాష
 రూపేష్ మర్రాపు
 ప్రాచీ థాకర్
 లత
 ఈశ్వర్ 

 సాంకేతిక వర్గం 

 దర్శకుడు: సురేష్ లంకలపల్లి 
 సంగీతం: వేంగి 
 కథ: సురేష్ లంకలపల్లి 
 మాటలు: రామ్ ప్రసాద్ 
 పాటలు:రామజోగయ్య శాస్త్రి, వేంగి, పెంచలదాస్, సురేష్, లంకలపల్లి 
 నేపథ్య గానం: హరిచరన్, రాహుల్ సింప్లీగంజ్ , కుమార వాగ్దేవి, పెంచలదాస్, మంగ్లీ, హర్షిత పసల
 ఛాయా గ్రహణం: ఆర్య సాయికృష్ణ 
 కూర్పు: జానకిరామ్ 
 నిర్మాత: ఈశ్వర్ వసే 
 నిర్మాణ సంస్థ: చిల్ బ్రోస్ ఎంటర్ టైన్ మెంట్ 
 విడుదల:31:01:2025.

 పాటలు

మూలాలు

బయటి లింకులు